bluuebunny/crossref_metadata_2025 huggingface dataset:
การแยก BTEX ด้วยแก๊สโครมาโทกราฟีที่ใช้อนุพันธ์บีตาไซโคลเดกซ์ทรินเป็นเฟสคงที่
Authors:   , เสงี่ยมสุข ธีระภาษณ์
Published: February 2025

BTEX ประกอบด้วย เบนซีน, ทอลูอีน, เอทิลเบนซีน และไซลีน จัดเป็นสารอินทรีย์ที่ระเหยง่าย นิยมใช้อย่างแพร่หลายในอุตสาหกรรมปิโตรเคมี เนื่องจากสารกลุ่มนี้เป็นอันตรายต่อมนุษย์และสิ่งแวดล้อม จึงจำเป็นต้องมีวิธีการตรวจสอบปริมาณสารกลุ่มนี้อย่างถูกต้องและรวดเร็ว ในงานวิจัยนี้ ศึกษาการแยกสารผสม BTEX ด้วยแก๊สโครมาโทกราฟีโดยใช้อนุพันธ์บีตาไซโคลเดกซ์ทริน 3 ชนิดเป็นเฟสคงที่ ได้แก่ 2,3 ได โอ เมทิล 6 โอ เทอร์ต บิวทิลไดเมทิลไซลิลบีตาไซโคลเดกซ์ทริน (diMe); 2 โอ เมทิล 3 โอ แอซีทิล 6 โอ เทอร์ต บิวทิลไดเมทิลไซลิลบีตาไซโคลเดกซ์ทริน (MeAc) และ 2,3 ได โอ แอซีทิล 6 โอ เทอร์ต บิวทิลไดเมทิลไซลิลบีตาไซโคลเดกซ์ทริน (diAc) จากการทดลองพบว่า diAc ไม่สามารถแยกสารผสม BTEX ได้อย่างสมบูรณ์ แม้จะลดอุณหภูมิลงถึง 40 °C แล้วก็ตาม ส่วนทั้งคอลัมน์ diMe และ MeAc สามารถแยกสารผสม BTEX ได้อย่างสมบูรณ์ที่อุณหภูมิ 85 °C ภายในเวลาไม่ถึง 2 นาที แต่ให้ลำดับการแยกที่แตกต่างกัน ในงานวิจัยนี้พบว่า คอลัมน์ MeAc แยก BTEX ได้อย่างสมบูรณ์และใช้เวลาน้อยที่สุดเมื่อเทียบกับรายงานวิจัยที่ผ่านมา (เพียง 1.32 นาที) จากผลการทดลองจะเห็นว่าชนิดของหมู่แทนที่บนวงไซโคลเดกซ์ทรินมีผลต่อคุณภาพการแยกและลำดับการแยกสารผสม BTEX
ความสัมพันธ์ระหว่างโครงสร้างและฤทธิ์ยับยั้งการเจริญเติบโตของแบคทีเรียขิงอนุพันธ์อิชาทิน
Authors:   , ศรีจันทรากูล ชัชยา
Published: February 2025

งานวิจัยนี้มีวัตถุประสงค์เพื่อศึกษาความสัมพันธ์ระหว่างโครงสร้างและฤทธิ์ยับยั้งการเจริญเติบโตของแบคทีเรียของ Isatin Schiff’s bases ได้สังเคราะห์สาร 15 ชนิดผ่านปฏิกิริยาควบแน่นของหมู่คีโทนของอิซาทินกับแอโรมาติกเอมีนที่เลือก ทำสารให้บริสุทธิ์โดยการตกผลึกด้วยเอทานอลหรือซิลิกาเจลคอลัมน์ และพิสูจน์เอกลักษณ์ด้วย ¹H NMR สเปกโทรสโกปี ได้ทดสอบฤทธิ์ยับยั้งการเจริญเติบโตของแบคทีเรีย 5 ชนิด ได้แก่ Propionibacterium acnes, Staphylococcus aureus, Salmonella typhimurium, Streptococcus sobrinus และ Streptococcus mutans ด้วยวิธี modified diffusion พบว่าสารที่มีหมู่ให้อิเล็กตรอน เช่น แฮโลเจนที่ตำแหน่ง para- มีศักยภาพในการยับยั้งการเจริญเติบโตของแบคทีเรีย
Disclosure of sexual orientation and family acceptance: the effects on the psychological Well-being of Lesbian, Gay, and Bisexual Young Adults in Thailand
Authors:   , Kim Kamonwan
Published: February 2025

In the present study, we explored the moderating effects of perceived family acceptance on the relationship between disclosure of sexual orientation and the psychological well-being in Thai lesbian, gay, and bisexual (LGB) young adults. A total of 676 LGB participants (age 18- 25 years) participated in this study by completing an online questionnaire. Collected data was analysed using descriptive statistics and Moderated Multiple Regression. The results of this research are as follows: 1. Disclosure of sexual orientation significantly and positively predicted higher psychological well-being. (β = .11, p = .008) 2. Perceived family acceptance significantly and positively predicted higher psychological well-being. (β = .25, p < .001) 3. Perceived family acceptance did not moderate the association between disclosure and psychological well-being. (β = -.01, p < .819) Our findings suggest the important role of family in the lives of Thai LGB young adults.
การสังเคราะห์พอลิฟีนิลีนเอไทนิลีนโดยใช้แพลเลเดียมที่ตรึงบนแคลเซียมคาร์บอเนตเป็นตัวเร่งปฏิกิริยาแบบวิวิธพันธุ์
Authors:   , จำรัสบุญ พิชชาพร
Published: February 2025

งานวิจัยนี้มุ่งเน้นที่จะพัฒนาการสังเคราะห์พอลิฟีนิลีนเอไทนิลีน (PPEs) จากการใช้แพลเลเดียมที่ ตรึงบนแคลเซียมคาร์บอเนตเป็นตัวเร่งปฏิกิริยาแบบวิวิธพันธุ์ ผ่านการทำปฏิกิริยาโซโนกาชิราคัปปลิง ซึ่ง สภาวะที่เหมาะสมในการเกิดปฏิกิริยาคือ ใช้ไดไอโซโพรพิลอะมีนเป็นเบส และไดเมทิลฟอร์มาร์ไมด์เป็นตัว ทำละลายภายใต้อุณหภูมิ 80 องศาเซลเซียส หลังจากตกตะกอนด้วยเมทานอล ให้ร้อยละผลได้ของ PPEs สูงถึง 99 เปอร์เซ็นต์ ข้อมูลทางเจลเพอมีเอชันโครมาโทกราฟีของ PPEs แสดงมวลโมเลกุลเฉลี่ยโดยน้ำหนัก สูง 24,185 ดัลตัน องศาการเกิดพอลิเมอร์สูงถึง 53 และดัชนีการกระจายน้ำหนักโมเลกุลของพอลิเมอร์มีค่า 2.7 ข้อมูลทาง Inductively coupled plasma optical emission spectrometer แสดงค่าการชะของ โลหะแพลเลเดียมใน PPEs มีค่า 0.3%w/w เมื่อเปรียบเทียบผลที่ได้กับวิธีการสังเคราะห์ PPEs โดยใช้ PdCl₂(PPh₃)₂ ซึ่งเป็นตัวเร่งปฏิกิริยาแบบเอกพันธุ์ PPEs ที่สังเคราะห์ได้จากแพลเลเดียมที่ตรึงบนแคลเซียม คาร์บอเนตนั้นมีสมบัติที่ดีกว่าในด้านขององศาการเกิดพอลิเมอร์ การกระจายตัวของพอลิเมอร์ และค่าการชะของโลหะแพลเลเดียม
Factors influencing general educational course selection among Chulalongkorn University students
Authors:   , Pituckwanitudom Natchaya
Published: February 2025

This study was conducted to explore the influence of academic motivation (extrinsic, intrinsic) according to the motivation continuum on students’ general education course (GenEd). The four factors influencing students’ course selection were categorized as either intrinsic or extrinsic factor academic motivation. It was hypothesized that intrinsically motivated students would value intrinsic factors (applicability and enjoyment and satisfaction) and extrinsic factors (grades and social influence) differently. Likewise, extrinsically motivated students would value extrinsic factors and intrinsic factors differently. A total of 89 international program undergraduate students (29 males and 60 females) from Chulalongkorn University were randomly recruited to complete the questionnaire. Repeated measures ANOVA and follow-up ttest were used to analysis the main data. The results indicated that intrinsically and extrinsically motivated participants valued both types of factors differently. Intrinsic participants ranked enjoyment and satisfaction the highest, while valuing grades, applicability, and social influence at a similar level. Extrinsic participants valued applicability the least, while social influence, grades and enjoyment and satisfaction are in a comparable level. Moreover, the additional analyses were conducted to further examine whether the extreme scores data would produce any novel results.
ความสัมพันธ์ระหว่างการใช้ยารักษาโรคทางจิตเวชกับการเกิดภาวะโซเดียมในเลือดต่ำ ณ โรงพยาบาลศรีธัญญา
Authors:   , เพ่งพิศ แพรวา
Published: February 2025

การวิจัยในครั้งนี้มีวัตถุประสงค์เพื่อศึกษาความสัมพันธ์ของกลุ่มยาและจำนวนยาที่ใช้ร่วมกันในรักษาโรค
ทางจิตเวชกับการเกิดภาวะโซเดียมในเลือดต่ำ โดยเก็บข้อมูลย้อนหลังจากเวชระเบียนของผู้ป่วยในและผู้ป่วยนอก
ของโรงพยาบาลศรีธัญญาที่มีผลตรวจระดับโซเดียมในเลือดที่ต่ำกว่า 135 mmol/l ตั้งแต่วันที่ 1 สิงหาคม 2557
ถึง 8 กุมภาพันธ์ 2559 ทั้งหมด 103 ราย เป็นเพศชาย 78 ราย (75.79) เพศหญิง 25 ราย (24.3%) โดยมีอายุ
เฉลี่ยของผู้ป่วย 47 ±13 ปี พบผู้ป่วยเป็นโรคจิตเภท (Schizophrenia) มากที่สุด 70 ราย และโรคร่วมที่พบมาก
ที่สุดคือ ความดันโลหิตสูง 22 ราย จากผลการวิจัยพบว่ามีผู้ป่วยใช้ยารักษาโรคทางจิตเวชตั้งแต่ 1 ถึง 8 รายการ
โดยผู้ป่วยใช้ยาเพียงรายการเดียว 9 ราย และใช้ยาร่วมกัน 94 ร้าย สำหรับจำนวนรายการยาที่ใช้ร่วมกันมากที่สุด
คือ 8 รายการในผู้ป่วย 1 ราย จำนวนรายการยาที่มีการสั่งจ่ายมากที่สุดคือ 3 รายการ 32 ราย โดยกลุ่มยาทางจิต
เวชที่ผู้ป่วยได้รับคือ antipsychotic 149 รายการ (42.69%) anticholinergic 63 รายการ (18.05%) mood
stabilizer 43 รายการ (12.32%) antianxiety 53 รายการ (15.19%) และ antidepressant 41 รายการ
(11.75%) เมื่อพิจารณากลุ่มยากับการเกิดภาวะโขเดียมในเลือดต่ำพบว่าเกิดขึ้นในทุกกลุ่มยาทางจิตเวขที่แพทย์สั่ง
จ่าย นอกจากนี้ยังพบว่ามีผู้ป่วย 31 ราย (30.09%) แพทย์วินิจฉัยว่าเกิดภาวะโซเดียมในเลือดต่ำที่เป็นผลมาจาก
ภาวะการดื่มน้ำมากผิดปกติ (polydipsia) ผู้ป่วยส่วนใหญ่มีความรุนแรงของภาวะโซเดียมในเลือดต่ำอยู่ที่ระดับ
รุนแรงน้อย 65.05% รองลงมาคือรุนแรงปานกลาง 31.07% และรุนแรงมาก 3.88% จากผลการวิจัยสามารถสรุป
ได้ว่าภาวะโซเดียมในเลือดต่ำสามารถเกิดขึ้นได้จากการใช้ยาจิตเวชทุกกลุ่มและ จำนวนรายการยาทางจิตเวชที่
ได้รับไม่มีความสัมพันธ์กับการเกิดระดับโซเดียมในต่ำเนื่องจากภาวะดังกล่าวเกิดขึ้นได้ไม่ว่าผู้ป่วยจะได้รับยา
จำนวน 1 รายการหรือมากกว่า
การทำนายความคิดสร้างสรรค์ของพนักงานด้วยระดับความเป็นกิจวัตรของงานโดยมีแรงจูงใจภายในเป็นตัวแปรส่งผ่านและบรรยากาศที่เอื้อให้เกิดนวัตกรรมภายในองค์การเป็นตัวแปรกำกับ
Authors:   , อินทราพงษ์ กิตติพงษ์
Published: February 2025

จุดประสงค์ของการทำงานวิจัยครั้งนี้ ผู้วิจัยต้องการทดสอบความสัมพันธ์ระหว่างความเป็นกิจวัตรในงาน แรงจูงใจภายใน บรรยากาศที่เอื้อให้เกิดนวัตกรรมในองค์กร และความคิดสร้างสรรค์ โดยศึกษาอิทธิพลของระดับความเป็นกิจวัตรในงานที่มีผลต่อความคิดสร้างสรรค์ โดยมีแรงจูงใจภายในเป็นตัวส่งผ่านและมีบรรยากาศที่เอื้อต่อนวัตกรรมเป็นตัวแปรกำกับอิทธิพล กลุ่มตัวอย่างคือพนักงานบริษัทเอกชนในเขตกรุงเทพมหานครจำนวนทั้งสิ้น 232 คน เครื่องมือที่ใช้ในการวิจัย คือ มาตรวัดความเป็นกิจวัตรในงาน มาตรวัดแรงจูงใจภายใน มาตรวัดบรรยากาศที่เอื้อให้เกิดนวัตกรรมในองค์กร และมาตรวัดความคิดสร้างสรรค์ วิเคราะห์ข้อมูลทางสถิติโดยใช้ Conditional Process Model พบอิทธิพลของความเป็นกิจวัตรในงานที่มีผลต่อความคิดสร้างสรรค์ โดยถูกส่งผ่านแรงจูงใจภายในอย่างมีนัยสำคัญทางสถิติ (อิทธิพลทางอ้อม, β = -.33; p < .01) โดยแรงจูงใจในงานมีอิทธิพลส่งผ่านโดยสมบูรณ์ (full mediation) กล่าวคือ เมื่อพนักงานรับรู้ว่างานที่ทำมีความเป็นกิจวัตรสูง ก็มักมีแรงจูงในภายในลดลง และแรงจูงใจภายในที่ลดลงนั้นก็ส่งผลให้ความคิดสร้างสรรค์ลดลง ส่วนบรรยากาศที่เอื้อให้เกิดนวัตกรรมนั้น ไม่มีผลกำกับอิทธิพลของความเป็นกิจวัตรในงาน ต่อความคิดสร้างสรรค์ และอิทธิพลของแรงจูงใจภายในต่อความคิดสร้างสรรค์
ผลของกรอบความคิดที่ยืดหยุ่นต่อความทุ่มเทในงาน : การวิเคราะห์เส้นทางอิทธิพล โดยมีการริเริ่มปรับเปลี่ยนการทำงานและการเสริมสร้างพลังอำนาจด้านจิตใจเป็นตัวแปรส่งผ่าน
Authors:   , โรจนผาติวงศ์ คุณานนต์
Published: February 2025

งานวิจัยนี้มีวัตถุประสงค์เพื่อศึกษาว่าการริเริ่มการปรับเปลี่ยนการทำงานและการเสริมสร้างพลังอำนาจด้านจิตใจ ทำหน้าที่เป็นตัวแปรส่งผ่านอิทธิพลของกรอบความความคิดที่ยืดหยุ่นที่มีต่อความทุ่มเทในงานหรือไม่ กลุ่มตัวอย่างเป็นพนักงานในองค์กรเอกชนที่มีอายุงานในองค์กรปัจจุบันอย่างน้อย 3 เดือน จำนวน 206 คน เครื่องมือในการเก็บข้อมูล ได้แก่ มาตรวัดกรอบความคิดที่ยืดหยุ่น มาตรวัดการเสริมสร้างพลังอำนาจด้านจิตใจ มาตรวัดการริเริ่มปรับเปลี่ยนการทำงาน และมาตรวัดความทุ่มเทในงาน และนำมาวิเคราะห์ผลด้วยการวิเคราะห์เส้นทางอิทธิพล (path analysis) ผลการวิเคราะห์พบว่า กรอบความคิดที่ยืดหยุ่นส่งอิทธิพลต่อความทุ่มเทในงาน โดยส่งผ่านการริเริ่มปรับเปลี่ยนการทำงาน และการเสริมสร้างพลังอำนาจด้านจิตใจอย่างมีนัยสำคัญทางสถิติ โดยกรอบความคิดที่ยิดหยุ่นมีความสัมพันธ์ทางบวกกับการริเริ่มปรับเปลี่ยนงาน ซึ่งส่งผลต่อความทุ่มเทในงานโดยตรง และโดยอ้อมโดยผ่านการเสริมสร้างพลังอำนาจด้านจิตใจด้วย อย่างไรก็ตาม โมเดลงานวิจัยนี้ยังไม่สอดคล้องกับข้อมูลเชิงประจักษ์มากเพียงพอ จากการพิจารณาข้อมูลความสัมพันธ์ระหว่างตัวแปร ผู้วิจัยเห็นว่าควรจะเพิ่มเส้นอิทธิพลทางตรงของกรอบความคิดที่ยืดหยุ่นต่อการเสริมสร้างพลังอำนาจด้านจิตใจด้วย โมเดลที่ปรับเปลี่ยนใหม่นี้มีความสอดคล้องกับข้อมูลเชิงประจักษ์ที่เก็บรวบรวมมา สุดท้ายผู้วิจัยได้อภิปรายการปรับใช้ผลวิจัยนี้เพื่อการสร้างเสริมความทุ่มเทในงานของพนักงานต่อไป
ความสัมพันธ์ระหว่างความรู้สึกซาบซึ้งขอบคุณ ความเชื่อในความสามารถของตนและการฟื้นพลัง
Authors:   , ชอบบุญ มิ่งขวัญ
Published: February 2025

การวิจัยนี้มีวัตถุประสงค์เพื่อศึกษาความสัมพันธ์ระหว่างความรู้สึกซาบซึ้งขอบคุณ ความเชื่อในความสามารถของตน และการฟื้นพลัง โดยกลุ่มตัวอย่างเป็นนิสิตระดับปริญญาตรีที่กำลังศึกษาอยู่ในจุฬาลงกรณ์มหาวิทยาลัย จำนวน 158 คน เครื่องมือที่ใช้ในการวิจัย ได้แก่ แบบวัดการฟื้นพลัง (⍺ = .89) แบบวัดความรู้สึกซาบซึ้งขอบคุณ (⍺ = .82) และแบบวัดความเชื่อในความสามารถของตน (⍺ = .83) ผลการวิจัยพบว่า ความรู้สึกซาบซึ้งขอบคุณมีสหสัมพันธ์ทางบวกกับการฟื้นพลัง ( r = .46, p < .01, หนึ่งหาง) และความเชื่อในความสามารถของตนมีสหสัมพันธ์ทางบวกการฟื้นพลัง (r = .65, p < .01, หนึ่งหาง) นอกจากนี้ ความรู้สึกซาบซึ้งขอบคุณและความเชื่อในความสามารถของตนสามารถร่วมกันทำนายการฟื้นพลังได้อย่างมีนัยสำคัญทางสถิติ (R2 = .48, p < .01) โดยค่าสัมประสิทธิ์ถดถอยมาตรฐาน (standardized regression coefficient) ของความรู้สึกซาบซึ้งขอบคุณมีค่าเท่ากับ 0.10 (β = .24, p < .01) และความเชื่อในความสามารถของตนมีค่าเท่ากับ 0.61 (β = .56, p < .01) ผลการวิจัยแสดงว่าความรู้สึกซาบซึ้งขอบคุณมีความสัมพันธ์ทางบวกกับการฟื้นพลัง โดยความรู้สึกซาบซึ้งขอบคุณเป็นอารมณ์ทางบวก ซึ่งอารมณ์ทางบวกจะลดความเครียดและกู้คืนการฟื้นพลังได้ ความรู้สึกซาบซึ้งชอบคุณจึงมีความสัมพันธ์กับการเกิดการฟื้นคืนพลัง และพบว่าความเชื่อในความสามารถของตนสัมพันธ์ทางบวกกับการฟื้นพลัง อธิบายว่าบุคคลที่มีความเชื่อในความสามารถของตนจะสามารถหาวิธีการเผชิญปัญหาได้หลากหลายและมีประสิทธิภาพมากกว่า นอกจากนี้ยังพบว่าตัวแปรความรู้สึกซาบซึ้งขอบคุณและความเชื่อในความสามารถของตนร่วมกันทำนายการฟื้นคืนพลังได้
อิทธิพลของความสามารถในการฝ่าฟันอุปสรรคต่อพฤติกรรมการพัฒนาตนเองเพื่อการบรรลุเป้าหมาย โดยมีแรงจูงใจทางอาชีพเป็นตัวแปรกำกับ
Authors:   , มิ่งวัน จิรภัทร
Published: February 2025

การวิจัยครั้งนี้มีวัตถุประสงค์เพื่อศึกษาอิทธิพลของความสามารถในการฝ่าฟันอุปสรรคและแรงจูงใจทางอาชีพต่อพฤติกรรมการพัฒนาตนเองในการทำงาน กลุ่มตัวอย่างเป็นพนักงานเอกชนจากบริษัทต่างๆ จำนวน 187 คน (ชาย 81 คน หญิง 103 คน) เก็บรวบรวมข้อมูล 2 วิธี ได้แก่ เก็บรวบรวมข้อมูลด้วยแบบสอบถามเขียนและแบบสอบถามออนไลน์ การวิเคราะห์ข้อมูลใช้วิธีการวิเคราะห์การถดถอยอย่างง่ายและวิธีการวิเคราะห์ตัวแปรกำกับ ผลการวิจัยพบว่าความสามารถในการฝ่าฟันอุปสรรคมีอิทธิพลทางบวกต่อพฤติกรรมการพัฒนาตนเองเพื่อการบรรลุเป้าหมายอย่างมีนัยสำคัญทางสถิติ แต่ไม่พบความเป็นอิทธิพลกำกับของแรงจูงใจทางอาชีพ อย่างไรก็ตามในการศึกษานี้พบข้อสังเกตที่น่าสนใจ คือ แรงจูงใจทางอาชีพมีความสามารถในการอธิบายความแปรปรวนของพฤติกรรมการพัฒนาตนเองเพื่อการบรรลุเป้าหมายในระดับที่สูง และเมื่อเพิ่มแรงจูงใจทางอาชีพเข้ามาในการวิเคราะห์อิทธิพลทำนายของความสามารถในการฝ่าฟันอุปสรรคต่อพฤติกรรมการพัฒนาตนเองเพื่อการบรรลุเป้าหมาย พบว่าแรงจูงใจทางอาชีพและความสามารถในการฝ่าฟันอุปสรรคร่วมกันอธิบายความแปรปรวนของพฤติกรรมการพัฒนาตนเองเพื่อการบรรลุเป้าหมายได้ร้อยละ 59.8
ความสัมพันธ์ระหว่างวัฒนธรรมองค์การ ความพึงพอใจในงานและความตั้งใจจะลาออก : การวิเคราะห์อิทธิพลกำกับและอิทธิพลส่งผ่าน
Authors:   , ตั้งสกุลนุรักษ์ จุไรลักษณ์
Published: February 2025

การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างวัฒนธรรมองค์การ ความพึงพอใจในงานและความตั้งใจจะลาออกในองค์การไทยที่มาจากประเภทองค์การอุตสาหกรรมที่หลากหลาย โดยศึกษาอิทธิพลกำกับของวัฒนธรรมองค์การและอิทธิพลส่งผ่านของความพึงพอใจในงาน จากการเก็บกลุ่มตัวอย่างพนักงานในองค์การไทยจำนวน 197 คน เครื่องมือที่ใช้ในการวิจัย คือ มาตรวัดวัฒนธรรมองค์การ มาตรวัดความพึงพอใจในงาน และมาตรวัดความตั้งใจจะลาออกจากงาน ผลการวิเคราะห์อิทธิพลส่งผ่าน (Mediation Analysis) โดยโปรแกรม Process พบว่า ความพึงพอใจในงานเป็นตัวแปรส่งผ่านความสัมพันธ์ระหว่างวัฒนธรรมองค์การทั้ง 4 รูปแบบ (วัฒนธรรมแบบเครือญาติ แบบความคิดสร้างสรรค์ แบบลำดับขั้น และแบบมุ่งผลสำเร็จ) และความตั้งใจจะลาออก โดยวัฒนธรรมองค์การทั้ง 4 รูปแบบ มีสหสัมพันธ์ทางบวกกับความพึงพอใจในงาน ซึ่งสอดคล้องกับงานวิจัยในประเทศทางตะวันออก เนื่องจากสังคมไทยเป็นสังคมที่มีกรอบความคิดของวัฒนธรรมทางด้านระยะห่างระหว่างอำนาจ (Power Distance) และด้านการหลีกเลี่ยงความไม่แน่นอน (Uncertainty Avoidance) สูง อย่างไรก็ตามจากการวิเคราะห์ถดถอยอิทธิพลปฏิสัมพันธ์ (Moderated Regression Analysis) โดยโปรแกรม Process กลับไม่พบว่า วัฒนธรรมในองค์การทั้ง 4 รูปแบบ กำกับความสัมพันธ์ระหว่างความพึงพอใจในงานและความตั้งใจจะลาออก แต่พบว่ามีเพียงวัฒนธรรมองค์การแบบเครือญาติที่มีอิทธิพลหลักต่อความตั้งใจจะลาออก ซึ่งสอดคล้องกับสังคมไทยที่มีลักษณะของการช่วยเหลือเกื้อกูลซึ่งกันและกันและความสัมพันธ์แบบครอบครัว
ต้นทุนทางจิตวิทยาที่มีต่อความเหนื่อยหน่ายในการทำงานและความตั้งใจในการลาออกจากงานโดยมีความผูกพันกับองค์การเป็นตัวแปรส่งผ่าน
Authors:   , คำทอง ชโลทร
Published: February 2025

โครงงานทางจิตวิทยานี้มีวัตถุประสงค์เพื่อศึกษาความสัมพันธ์ระหว่างต้นทุนทางจิตวิทยาความเหนื่อยหน่ายในการทำงาน ความตั้งใจในการลาออกจากงานของโดยมีความผูกพันกับองค์การเป็นตัวแปรส่งผ่านในกลุ่มตัวอย่างที่เป็นพนักงานในองค์การเอกชนในเขตกรุงเทพมหานครทั้งเพศชายและหญิง จ านวน 150 คน เครื่องมือที่ใช้วัดในการวิจัยได้แก่ มาตรวัดต้นทุนทางจิตวิทยา มาตรวัดความผูกพันกับองค์การ มาตรวัดความเหนื่อยหน่ายในการท างาน และมาตรวัดความตั้งใจในการลาออกจากงาน ผลการวิเคราะห์สถิติด้วยวิธีการวิเคราะห์ถดถอยพหุคูณโดยโปรแกรม Process พบว่า ต้นทุนทางจิตวิทยามีอิทธิพลทางลบต่อความเหนื่อยหน่ายในการทำงาน (β=-.543, p < .001) และความตั้งใจจะลาออก (β=-.370, p < .001) แต่มีอิทธิพลทางบวกต่อความผูกพันกับองค์การ (β=.513, p < .001) ส่วนความผูกพันกับองค์การมีอิทธิพลทางลบต่อความเหนื่อยหน่ายในการทำงาน (β=-.506, p < .001) และความตั้งใจในการลาออกจากงาน (β=-.627, p < .001) อีกทั้งยังพบว่าความผูกพันกับองค์การเป็นตัวแปรส่งผ่านแบบบางส่วนในความสัมพันธ์ระหว่างต้นทุนทางจิตวิทยาและความเหนื่อยหน่ายในการทำงาน(β=-.260, p < .001) แต่เป็นตัวแปรส่งผ่านอย่างสมบูรณ์ในความสัมพันธ์ระหว่างต้นทุนทางจิตวิทยาและความตั้งใจจะลาออก (β=-.322, p < .001) ผลงานวิจัยนี้เป็นประโยชน์คือ สามารถนำไปต่อยอดงานวิจัยเกี่ยวกับความสัมพันธ์ระหว่างต้นทุนทางจิตวิทยา ความเหนื่อยหน่ายในการทำงานและความตั้งใจในการลาออกจากงาน โดยมีความผูกพันกับองค์การเป็นตัวแปรส่งผ่านในบริบทองค์การไทย ในด้านการปฎิบัติก็สามารถนำผลของงานวิจัยที่ได้ไปปรับและนำไปใช้ในการคัดเลือกบุคลากรและการพัฒนาต้นทุนทางจิตวิทยาของบุคลากร
การสำรวจอิทธิพลตัวแปรส่งผ่านของ ความต้องการใฝ่สัมพันธ์ระหว่างบุคลิกภาพแบบเปิดตัวและการติดอินเตอร์เน็ต
Authors:   , อรุณกิจถาวรกุล ชุติพงศ์
Published: February 2025

โครงงานทางจิตวิทยานี้มีวัตถุประสงค์หลักเพื่อศึกษาอิทธิพลของบุคลิกภาพแบบเปิดตัวที่มีต่อการติดอินเตอร์เน็ตโดยมีความต้องการใฝ่สัมพันธ์เป็นตัวแปรส่งผ่าน โดยกลุ่มตัวอย่างคือวัยรุ่นไทย ช่วงอายุ18-22 ปี ที่สามารถเข้าถึงและใช้งานอินเตอร์เน็ตส่วนตัวได้เครื่องมือที่ใช้ในการวิจัย ได้แก่ มาตรวัดการติดอินเตอร์เน็ต (IAT) (α= .870), มาตรวัดบุคลิกภาพ 5 องค์ประกอบ (NEO FFI-S) ในงานวิจัยนี้ใช้แค่องค์ประกอบเดียว คือ บุคลิกภาพแบบเปิดตัว (α= .885) และมาตรวัดความต้องการใฝ่สัมพันธ์ (W¬BNS) ในบริบทออนไลน์(α= .682) ผลการวิจัยพบว่า 1บุคลิกภาพแบบเปิดตัวมีอิทธิพลโดยตรงทางลบต่อการติดอินเตอร์เน็ต แต่ไม่ถึงนัยสำคัญทางสถิติ (B = .16) 2บุคลิกภาพแบบเปิดตัวมีอิทธิพลทางบวกกับความต้องการใฝ่สัมพันธ์อย่างมีนัยสำคัญ (B = .28) 3ความต้องการใฝ่สัมพันธ์มีอิทธิพลทางลบต่อการติดอินเตอร์เน็ต แต่ไม่ถึงนัยสำคัญทางสถิติ (B = .18) 4บุคลิกภาพแบบเปิดตัวมีอิทธิพลโดยอ้อมทางลบต่อการติดอินเตอร์เน็ต แต่ไม่ถึงนัยสำคัญทางสถิติ (B= .05)
Effects of mineral composition and elastic properties on amplification factor of soil samples from Changwat Samutprakan
Authors:   , Sethanant Israporn
Published: February 2025

Soft sediments underlying Samut Prakan has long been postulated to cause ground motion amplification during earthquake events. To remediate the potential hazard, the amplification factor must be considered for ground motion assessment in earthquake-prone areas. This study thus focuses on modeling the amplification factor by calculating shear wave velocity from mineral composition and elastic properties of soil samples from Bang Phli (BP) and Bang Sao Thong (BS) districts. The composition, volume fractions, and crystallographic preferred orientation of minerals in the soil samples were quantified from synchrotron x-ray diffraction method. Soil samples generally contain high clay content, approximately 60-80 vol%, including illite-mica, montmorillonite, and dickite. The quantitative results were incorporated with elastic constants of constituent minerals and density of soil samples to calculate shear wave velocities, using mathematical averaging approaches in BEARTEX software. A total porosity of 21.5% was further used in shear wave approximation, suggesting that shear wave velocities within 20 m depth in BP and BS areas are approximately 90-150 m/s and 70-130 m/s, respectively. Calculated shear wave velocities, soil profiles, and earthquake waveforms were then incorporated in a 1D amplification model using DEEPSOIL program, to estimate the peak ground acceleration at the surface of the study areas. To represent potential earthquake sources that may cause damage to Samut Prakan, three different seismic events were chosen from active fault zones, which are Phayao Fault, Three Pagoda Fault Zone, and Sagaing Fault Zone. The earthquake records were scaled to peak acceleration of 0.1 g. The amplification factors range from 1.7 to 2.1 for BP and 1.2 to 1.5 for BS. In conclusion, amplification factor can be effectively estimated from shear wave velocity obtained from soil composition and elastic properties. Our results further suggest that soft sediments in the study areas have the ability to substantially amplify earthquake ground motions.
Microstructures and physical properties of fault gouges from Amphoe Khao Kho, Changwat Phetchabun
Authors:   , Chornkrathok Sasithorn
Published: February 2025

Fault gouge is formed due to tectonic forces along the fault and mainly composed of clay mineral. Despite an abundance of fault gouges in Thailand, relatively little is known about their microstructures and crystallographic preferred orientation (CPO) or fabrics of clay minerals, which play an important role in fault behavior. For example, smectite has an ability to absorb water to its structure, causing fault gouge to swell, slip, and reduce the cohesiveness of the fault gouge. This study is thus aimed to study microstructures and CPO of fault gouges and their host rocks from the fault on Highway-12 in Khao Kho area, Phetchabun. A total of 10 samples were collected to investigate mineral composition, volume fractions, and CPO by synchrotron X- ray diffraction. Results show that the CPO of fault gouges are weak and asymmetric with maxima for (001) ranging from 1.19 to 2.36 multiples of random distribution (m.r.d.). while the CPO of host rocks are from weak to quite high ranging from 1.14 to 3.87 m.r.d. Dominant clay minerals include kaolinite, Illite-mica, and Illite-smectite (68%). Despite having high clay content, fault gouges have lower magnitudes of CPO than host rocks possibly due to fault movements that largely disrupt initial CPO. In addition, an amorphous phase is observed in fault gouges, which may have resulted from the comminution of clasts ( crush- origin pseudotachylytes) . To further describe the microstructures, selected areas on the samples were further analyzed with Scanning Electron Microscopy (SEM). The presence of deformed quartz grains and goethite veins indicates deformation and hydrothermal alteration process in the fault gouges, implying aggressive fault movement. The host rocks are moderately deformed due the tectonic forces.
Fault seal analysis in Jasmine field, Norther part of Pattani basin, Gulf of Thailand
Authors:   , Pakdeesirote Chutimon
Published: February 2025

The Jasmine Field is located in the Northern part of Pattani Basin, Gulf of Thailand. The objective of this study is to analyze and evaluate the possibility of fault sealing in the Jasmine A area by using well data and seismic interpretation from selected reservoir sand horizons, within a total interval thickness of approximately 1680 ft (512 m). These data were used for constructing depth structure maps, net-sand (isopach) maps, the model cross section of Allan diagram and Shale Gouge Ratio (SGR) calculation. In addition, these data were also used to investigate potential of fault sealing. From Allan diagram, the two analyzed faults in Jasmine A area have an effective capacity in sealing hydrocarbon and can be the entrapment of hydrocarbon accumulation in the area with different juxtaposed units. However, some sections have leakage potential where each horizon is juxtaposed against one another across the fault. As seen in the SGR calculation and the across-fault pressure difference estimation, the results confirm seal capacity and show the threshold for static hydrocarbon sealing. Furthermore, the methodology and the result in this research can be applied to predict the fault seal capacity in other areas of similar lithologies and structures and help to evaluate the potential in hydrocarbon accumulation.
พฤติกรรมการใช้ผลิตภัณฑ์เสริมอาหารในผู้ป่วยโรคกระดูก
Authors:   , ยมตะโก ธนพล
Published: February 2025

การศึกษานี้เป็นการศึกษาเชิงพรรณนาโดยมีวัตถุประสงค์เพื่อศึกษาประเภทของผลิตภัณฑ์เสริมอาหารที่ใช้ในผู้ป่วยโรคกระดูก ปัจจัยที่มีผลต่อการเลือกใช้ผลิตภัณฑ์เสริมอาหารและพฤติกรรมการใช้ผลิตภัณฑ์เสริมอาหารในกลุ่มตัวอย่างที่เป็นผู้ป่วยโรคกระดูก เก็บข้อมูลโดยใช้แบบสอบถามจากผู้ป่วยนอกแผนกออร์โธปิดิกส์ โรงพยาบาลตำรวจ ตั้งแต่เดือนตุลาคม 2557 ถึงมกราคม 2558 ผู้เข้าร่วมวิจัยทั้งหมด 256 คน เป็นชาย 61 คน (ร้อยละ 23.8) และหญิง 195 คน (ร้อยละ76.2) ส่วนใหญ่อายุอยู่ในช่วง 60-69 ปี (ร้อยละ 34.4) ผลการศึกษาพบว่าประเภทของผลิตภัณฑ์เสริมอาหารที่ใช้มากที่สุดคือ ผลิตภัณฑ์เสริมอาหารกลุ่มโปตีน วิตามินและเกลือแร่ (ร้อยละ 80.9) รองลงมาเป็นกลุ่มของน้ำมันและไขมัน (ร้อยละ 33.2) และกลุ่มสารสกัดจากสัตว์ (ร้อยละ 13.7) ตามลำดับ ปัจจัยหนึ่งที่มีผลต่อการเลือกใช้ผลิตภัณฑ์เสริมอาหารคือแหล่งข้อมูลผลิตภัณฑ์เสริมอาหาร โดยพบว่าผู้เข้าร่วมวิจัยส่วนใหญ่ได้รับข้อมูลจากแพทย์ (ร้อยละ 60.5) มากกว่าปัจจัยอื่นๆ เหตุผลในการเลือกซื้อผลิตภัณฑ์เสริมอาหารส่วนใหญ่ คือเพื่อบำรุงกระดูกและข้อ (ร้อยละ 81.6) ผู้ที่มีส่วนร่วมในการตัดสินใจด้วยมากที่สุด คือ แพทย์/เภสัชกร (ร้อยละ 57.4) ส่วนใหญ่จะซื้อผลิตภัณฑ์เสริมอาหารทุก 3 เดือน (ร้อยละ 43.0) สถานที่ที่ซื้อผลิตภัณฑ์เสริมอาหารคือคลินิก/โรงพยาบาลเป็นส่วนใหญ่ (ร้อยละ 43.4) สำหรับความรู้ความเข้าใจเกี่ยวกับผลิตภัณฑ์เสริมอาหารพบว่า กลุ่มตัวอย่างส่วนใหญ่ (ร้อยละ 54.7 มีคะแนนความรู้ความเข้าใจในระดับสูงและพบว่าคะแนนความรู้ความเข้าใจในการเลือกใช้ผลิตภัณฑ์เสริมอาหารไม่มีความสัมพันธ์กับตัวแปรต่างๆ ได้แก่ เพศ อายุวุฒิการศึกษา าชีพ รายได้ จำนวนผลิตภัณฑ์เสริมอาหารที่ใช้ และการออกกำลังกาย ผลการศึกษานี้จะเป็นประโยชน์ต่อ
องค์ประกอบทางเคมีและฤทธิ์ทางชีวภาพของกล้วยไม้รองเท้านารีเหลืองกระบี่
Authors:   , ธีรสุขพิมล ลดาวัลย์
Published: February 2025

ในประเทศไทยเราสามารถพบกล้วยไม้รองเท้านรีสกุล Paphiopedilum ได้หลายชนิด แต่ยังมีการศึกษาองค์ประกอบทางเคมีและฤทธิ์ทางชีวภาพของกล้วยไม้สกุลนี้น้อยมาก โดยในปี พ.ศ. 2557 ได้มีการศึกษาพบสารกลุ่มสติลบีน (stilbenes) และ กลุ่มฟลาโวนอยด์ ((lavonoids) หลายชนิดในรากของกล้วยไม้รองเท้านารีเหลืองตรัง (Paphiopedilum sodefroyae) ซึ่งบางชนิดมีฤทธิ์ความเป็นพิษต่อเซลล์มะเร็ง ดังนั้นคณะผู้วิจัยจึงเลือกที่จะทำการศึกษาองค์ประกอบท างเคมีและฤทธิ์ทางชีวภ าพในใบของกล้วยไม้รองเท้านารีอีกชนิดหนึ่งคือ รองเท้านารีเหลืองกระบี่
(P. exul)ซึ่งเป็นพืชที่ยังไม่เคยมีการศึกษามาก่อนโดยทำการแยกองค์ประกอบทางเคมีจากสารสกัดด้วย
เมทานอลด้วยวิธีคอลัมน์โครมาโทกราฟี สามารถแยกสารได้ 7 ชนิด ได้แก่ สารกลุ่มควิโนน 1 ชนิด คือ exulquinoneซึ่งพบว่าเป็นสารธรรมชาติชนิดใหม่ สารกลุ่มสติลบีน 2 ชนิด คือ 5-hydroxy-3-methoxy-trans-stilbene และ 5-hydroxy-3-methoxy-cis-stilbene สารกลุ่มฟลาโวนอยด์ 1 ชนิด คือ isokaempferide สารผสมของไฟโต-สเตอรอล 2 ชนิด คือ β-sitosterol และ stigmasterol (อัตราส่วน 1:2) และ สารผสมของกรดไขมัน
การประเมินความเสี่ยงการปนเปื้อนของน้ำบาดาลเนื่องจากดินที่ปนเปื้อนแคดเมียม บริเวณตำบลแม่สอด อำเภอแม่สอด จังหวัดตาก
Authors:   , วิภาตะวิทย์ สลิลทิพย์
Published: February 2025

พื้นที่อำเภอแม่สอด จังหวัดตาก เป็นพื้นที่ที่ประสบปัญหาการปนเปื้อนของแคดเมียม ระดับสูงบริเวณผิวดินโดยมีสาเหตุหลักมาจากการทำเหมืองสังกะสีในบริเวณนั้น เป็นผลทำให้ชั้นน้ำ บาดาลมีโอกาสเสี่ยงสูงที่จะมีการปนเปื้อนของแคดเมียม จากการสำรวจของสถาบันจัดการทรัพยากรน้ำ นานาชาติ (International Water Management Institute; IWMI) และกรมวิชาการเกษตรในปี พ.ศ. 2541 - 2546 พบว่ามีการปนเปื้อนของแคดเมียมระดับสูงในตะกอนดินท้องน้ำห้วยแม่ตาว และบริเวณ แปลงนาที่มีการผันน้ำจากห้วยแม่ตาว โดยเฉพาะบริเวณที่น้ำไหลผ่านพื้นที่ที่มีการทำเหมืองแร่ ซึ่งมีค่า อยู่ในช่วง 82-326 มิลลิกรัมต่อกิโลกรัม และพบการปนเปื้อนของแคดเมียมในดินบริเวณพื้นที่ เกษตรกรรมที่ใช้น้ำจากลำห้วยแม่ตาวในช่วงประมาณ 61-207 มิลลิกรัมต่อกิโลกรัม ซึ่งมีค่าสูงเกิน มาตรฐานการปนเปื้อนของแคดเมียมที่ยอมให้มีได้ในดินของประชาคมเศรษฐกิจยุโรป 3 มิลลิกรัมต่อ กิโลกรัม การประเมินความเสี่ยงการปนเปื้อนของชั้นน้ำบาดาลต่อการเกิดมลภาวะจึงมีความจำเป็นอย่าง ยิ่ง โดยความเสี่ยงต้องพิจารณาทั้งสภาพความอ่อนไหวตามธรรมชาติของแหล่งน้ำบาดาลร่วมกับ ศักยภาพของแหล่งมลสารที่จะส่งผลต่อชั้นน้ำบาดาล ในการศึกษาครั้งนี้ทำการวิเคราะห์สภาพความ อ่อนไหวตามธรรมชาติของแหล่งนำบาดาลด้วยวิธี DRASTIC (Aller et al.,1987) ผลจากการวิเคราะห์ที่ ได้จะถูกนำมาจัดกลุ่มเพื่อจำแนกศักยภาพการปนเปื้อนของน้ำบาดาลในระดับต่างๆ และถูกจัดทำ ออกมาในรูปแบบของแผนที่ความอ่อนไหวของชั้นน้ำบาดาล ซึ่งพื้นที่ที่มีความอ่อนไหวของชั้นน้ำบาดาล สูงมาก (ระดับความอ่อนไหว 5) อยู่ในบริเวณพื้นที่ทางตะวันตกของพื้นที่ศึกษา นอกจากนี้ยังมีการ วิเคราะห์การปนเปื้อนของแคดเมียมในดินร่วมด้วย ทาให้สามารถประเมินความเสี่ยงการปนเปื้อนของ ชั้นน้ำบาดาลต่อการเกิดมลภาวะได้ โดยจัดระดับความเสี่ยงออกเป็น 4 ระดับ คือ ต่ำมาก ต่ำ ปานกลาง และสูง ผลจากการประเมินความเสี่ยงการปนเปื้อนของชั้นน้ำบาดาลต่อการเกิดมลภาวะถูกจัดทำออกมา ในรูปแบบของแผนที่ความเสี่ยงของชั้นน้ำบาดาลต่อการเกิดมลภาวะ และพบว่าพื้นที่ที่ความเสี่ยงสูงอยู่ ในบริเวณลุ่มน้ำห้วยแม่ตาวบริเวณที่น้ำไหลผ่านพื้นที่ที่มีการทำเหมืองแร่
การจำลองความสัมพันธ์ระหว่างสมบัติความยืดหยุ่นยังผลของหินใน 2 และ 3 มิติ
Authors:   , อิเกดะ เคน
Published: February 2025

ในทางทฤษฎีนั้นสมบัติความยืดหยุ่นยังผลของหินสามารถคำนวณหาได้จากการนำแผ่นหินรูปแบบ 2 มิติมาจำลองให้อยู่ในรูปทรงหิน 3 มิติ แต่การสร้างแบบจำลองประเภทนี้ทำขึ้นได้ยากเนื่องจากต้องใช้สมการ ทางคณิตศาสตร์ที่ซับซ้อนมาอธิบายสมบัติความยืดหยุ่นยังผลของหินแต่ละชนิด ดังนั้นงานวิจัยฉบับนี้มุ่งเน้น ทำการศึกษาหาสมการทางคณิตศาสตร์เพื่อเชื่อมโยงความสัมพันธ์ของความยืดหยุ่นยังผลในรูปแบบ 2 มิติและ 3 มิติโดยใช้วิธีการคำนวณเชิงทฤษฏีและการคำนวณเชิงตัวเลขของแบบจาลองฟีนีย์ ระหว่างตัวอย่างแผ่นหิน (2 มิติ) และ ตัวอย่างหินทรงลูกบาศก์ (3 มิติ) องค์ประกอบของหินที่ใช้ในการคำนวณมี 2 ส่วน คือ ส่วนที่เป็น รูพรุนเป็นทรงกลมที่มีน้ำ และส่วนที่เป็นแร่ควอตซ์ ผลการคำนวณเชิงทฤษฏีด้วยการใช้ทฤษฏีดิฟเฟอร์เรน- เชียลเอฟเฟคทีฟมีเดียใน 2 มิติ และ 3 มิติ แสดงให้เห็นถึงความสอดคล้องกับขอบเขตของฮาร์ชิน-สตริกร์แมน ซึ่งช่วยชี้วัดค่าน่าเชื่อถือของผลการคำนวณ นอกจากนั้นผลการคำนวณแสดงให้เห็นว่าค่ามอดุลัสของแรงบีบอัด ยังผลและค่ามอดุลัสของแรงเฉือนยังผลใน 3 มิติ ( 3D K และ 3 D G ตามลำดับ) จะมากกว่าค่ามอดุลัสของแรง บีบอัดยังผลและค่ามอดุลัสของแรงเฉือนยังผลใน 2 มิติเสมอ ( 2 D K และ 2 D G ตามลาดับ) เนื่องจากรอยตัด วงกลมในตัวอย่าง 2 มิติ ประพฤติตัวคล้ายทรงกระบอกยาวอนันต์ใน 3 มิติ ซึ่งมีค่ามอดุลัสของแรงบีบอัดยังผล และค่ามอดุลัสของแรงเฉือนยังผลน้อยกว่าทรงกลม ผลลัพธ์จากการจำลองทั้งหมดสามารถนำไปสร้าง ความสัมพันธ์เชิงเส้นระหว่างรากที่สองของค่าเฉลี่ยฮาร์มอนิกของค่ามอดุลัสของแรงบีบอัดยังผลใน 2 และ 3 มิติ ( 2 D K , 3D K ) กับ ความพรุนของหิน และ ค่ามอดุลัสของแรงเฉือนยังผลใน 2 และ 3 มิติ ( 2D G , 3D G ) กับ ความพรุนของหิน พบว่ามีค่าสัมประสิทธิ์การตัดสินใจ ( 2 r ) เท่ากับ 0.9995 และ 0.9926 ตามลำดับ การศึกษานี้จึงสรุปได้ว่าค่ามอดุลัสยังผลใน 3 มิติสามารถประมาณได้จากข้อมูล 2 มิติที่ทราบสมบัติความ ยืดหยุ่นของเนื้อหินและรูพรุน และสมการความสัมพันธ์เชิงเส้นที่ได้สามารถนำไปพัฒนาหาสมบัติความยืดหยุ่น ของหินชนิดอื่นๆต่อไป
เส้นเขตชั้นหินอายุเพอร์เมียน-ไทรแอสซิกและศิลาวรรณนาของหินคาร์บอเนต บริเวณดอยผากิ่ง อำเภอแจ้ห่ม จังหวัดลำปาง
Authors:   , วงศ์พิพัฒน์ ชญานี
Published: February 2025

การศึกษาครั้งนี้มีวัตถุประสงค์เพื่อศึกษาศิลาวรรณนา ซากดึกดำบรรพ์ สภาพแวดล้อมการสะสมตัวใน อดีต จากนั้นนำข้อมูลที่ได้มาวิเคราะห์และเทียบสัมพันธ์เพื่อหาศักยภาพของเส้นเขตชั้นหินอายุเพอร์เมียน- ไทรแอสซิกบริเวณดอยผากิ่ง อำเภอแจ้ห่ม จังหวัดลำปาง โดยการศึกษาได้ดำเนินการเก็บข้อมูลและตัวอย่างหิน โผล่ในพื้นที่ทั้งหมด 32 จุดศึกษา เก็บตัวอย่างจำนวน 42 ตัวอย่าง จากการออกภาคสนามพบหินปูนสลับกับหิน โดโลไมต์ มีการวางตัวในแนวตะวันออกเฉียงเหนือตะวันตกเฉียงใต้ และทิศของการเอียงเทไปทางทิศตะวันตกเฉียง เหนือ พบแนวฟันในหิน (stylolite) ชัดเจน งานวิจัยนี้นำตัวอย่างหินทั้งหมดมาทำแผ่นหินบาง และศึกษาภายใต้กล้องจุลทรรรศน์พบว่าสามารถ จำแนกหินคาร์บอเนตจากพื้นที่ศึกษาได้ 5 ชนิดคือ มัดสโตน แวคสโตน แพคสโตน เกรนสโตน และโดโลสโตน ที่มี ตะกอนเป็นเนื้อพิซอยด์ อูอิด เพลลอยด์ พบซากดึกดำบรรพ์จำพวกฟอแรมินิเฟอรา เศษเปลือกหอย ไครนอยด์ และหอยฝาเดียว อีกทั้งยังพบว่าตัวอย่างแสดงการเปลี่ยนลักษณะการตกผลึกใหม่ของกลุ่มแร่แคลไซต์ และการถูก แทนที่ด้วยโดโลไมต์ จากการศึกษาศิลาวรรณนาของหินคาร์บอเนตบริเวณพื้นที่ศึกษาพบว่าการสะสมตัวของตะกอนอยู่ในเขต ทะเลตื้นในช่วงน้าขึ้นน้าลง (intertidal zone) ซึ่งบางบริเวณมีความเข้มข้นของคาร์บอเนตสูง และจากการศึกษา ซากดึกดาบรรพ์พบฟอแรมินิเฟอรา Glomospirella และ Postcladella ที่บ่งบอกอายุไทรแอสซิกตอนต้น ซึ่งบ่ง บอกศักยภาพในการหาเส้นเขตชั้นหินอายุเพอร์เมียน-ไทรแอสซิกในอนาคต หากมีการสำรวจและศึกษา รายละเอียดของลำดับชั้นหินที่วางตัวอยู่ด้านล่างของชั้นหินในพื้นที่ศึกษา
แร่หนักในตะกอนสึนามิ ปี พ.ศ. 2547 : การแปลผลรูปแบบ และทิศทางการเคลื่อนที่ เกาะพระทอง จังหวัดพังงา
Authors:   , วัดเวียงคำ โชติมันต์
Published: February 2025

การศึกษาแร่หนักในตะกอนสึนามิ ปี พ.ศ. 2547 เพื่อระบุว่าตะกอนที่สะสมเป็นการตกสะสมเนื่องมาจากการเคลื่อนที่ตามพื้นผิว (bedload) หรือการแขวนลอย (suspension) และระบุทิศทางการเคลื่อนที่ได้ว่าเกิดจากกระแสไหลท่วม (inflow) หรือไหลกลับ (outflow) จะช่วยให้เราประเมินความหนาของชั้นตะกอนที่ตกจากคลื่นสึนามิจากแต่ละเหตุการณ์ได้ และช่วยให้การคำนวณความรุนแรงของคลื่นทำได้ง่ายขึ้น โดยโครงงานวิจัยนี้ทำการวิเคราะห์ชนิดและปริมาณของแร่หนักที่พบในตะกอนสึนามิ ปี พ.ศ. 2547 เพื่อดูความสัมพันธ์ระหว่างแร่หนักที่พบกับรูปแบบการเคลื่อนที่ของตะกอนสึนามิและทิศทางการเคลื่อนที่ของคลื่นสึนามิ บริเวณเกาะพระทอง อาเภอคุระบุรี จังหวัดพังงา โดยทำการเก็บตัวอย่างตะกอนสึนามิ ปี พ.ศ. 2547 ทั้งหมด 30 ตัวอย่าง จาก 17 จุดศึกษา แบ่งเป็นตะกอน suspension 11 ตัวอย่าง ตะกอน bedload 14 ตัวอย่าง และตะกอนที่ถูกเก็บรวมทั้งชั้น (bulk sample) 5 ตัวอย่าง ได้ทำการแยกขนาดตะกอนแบบแห้ง (dry sieving) เพื่อนำไปวิเคราะห์การกระจายตัวของขนาดตะกอน และวิเคราะห์เชิงคุณภาพและปริมาณของแร่หนักโดยใช้เครื่อง X-Ray Diffractometer ด้วยวิธี Powder XRD ผลการศึกษาพบว่าตะกอน bedload มีร้อยละโดยมวลของแร่หนักมากกว่าตะกอน suspension และแร่หนักที่พบทั้งในตะกอน bedload และ suspension ได้แก่ แร่สคอร์ล แร่รูไทล์ แร่อะนาเทส แร่อิลเมไนต์ แร่แมกนีไซต์ และแร่มัสโคไวต์ โดยในตะกอน bedload มีปริมาณแร่สคอร์ล และแร่อะนาเทส มากกว่า แต่มีปริมาณแร่มัสโคไวต์น้อยกว่าตะกอน suspension และตะกอน bedload ของกระแสไหลกลับ ซึ่งในการออกภาคสนามนั้นเราไม่สามารถแยกตะกอนที่มีปริมาณแร่หนักแตกต่างกันเพียง 0.5-1 % และตะกอนที่มีแร่มัสโคไวต์ในปริมาณที่แตกต่างกันไม่มากได้ ดังนั้นข้อมูลชนิดและปริมาณของแร่หนักในตะกอนสึนามิเพียงอย่างเดียว อาจจะไม่สามารถใช้ในการระบุรูปแบบการเคลื่อนที่ของตะกอนสึนามิ และทิศทางการเคลื่อนที่ของคลื่นสึนามิได้
ธรณีวิทยาโครงสร้างของหินปูนยุคเพอร์เมียน บริเวณเขาถ้ำงูเหลือม อำเภอปากช่อง จังหวัดนครราชสีมา
Authors:   , ศิริวัฒนานุรักษ์ ธนพ
Published: February 2025

หินปูนบริเวณจังหวัดสระบุรีและอำเภอปากช่อง จังหวัดนครราชสีมาถือได้ว่าเป็นแหล่งวัตถุดิบที่สำคัญต่ออุตสาหกรรมการก่อสร้างของประเทศไทย โดยหินปูนในพื้นที่ดังกล่าวเป็นส่วนหนึ่งของลานเขาขวาง (Khao Khwang Platform) ซึ่งมีโครงสร้างทางธรณีวิทยาหลักเป็นรอยเลื่อนย้อนมุมต่ำวางตัวในแนวตะวันออก-ตะวันตก อันเป็นผลจากการชนกันของแผ่นอนุทวีปไซบูมาสุ (Sibumasu Plate) กับแผ่นอนุทวีปอินโดไซน่า (Indochina Plate) ในช่วงยุคไทรแอสซิกตอนต้น (Early Triassic) การศึกษานี้ได้มุ่งเน้นไปที่การศึกษาโครงสร้างทางธรณีวิทยาของหินปูนยุคเพอร์เมียน บริเวณเขาถ้ำงูเหลือม อำเภอปากช่อง จังหวัดนครราชสีมา เพื่อนำไปสู่การสร้างแบบจำลองวิวัฒนาการ แสดงกลไกและความสัมพันธ์ของการเปลี่ยนแปลงโครงสร้างธรณีวิทยาในพื้นที่ลานเขาขวาง จากการศึกษาในภาคสนามพบหินปูน 2 ลักษณะ ได้แก่ หินปูนชั้นหนา 50 เซนติเมตร ถึง 2 เมตร และหินปูนชั้นบาง 20 ถึง 50 เซนติเมตร ที่มีหินดินดานแทรกสลับ ในส่วนของโครงสร้างธรณีที่พบ ประกอบด้วย ชั้นหินคดโค้งปลายรอยเลื่อน (fault propagation fold) โดยมีทิศทางการเคลื่อนที่จากทิศตะวันออกเฉียงใต้ไปทิศตะวันตกเฉียงเหนือ และพบรอยเลื่อนที่มีลักษณะการเลื่อนตัวทั้งในแนวระดับและในแนวดิ่ง อันเป็นผลมากจากแรงทางธรณีแปรสัณฐานที่เข้ามากระทำกับชั้นหินในช่วงเวลาของการก่อเทือกเขาอินโดไซเนียน (Indosinian Orogeny) ซึ่งเกิดขึ้นในช่วงยุคไทรแอสซิกตอนต้นถึงตอนปลาย นอกจากนี้รอยแตกที่พบยังสะท้อนให้เห็นถึงผลของการเปลี่ยนแปลงโครงสร้างธรณีวิทยาตามทิศทางของแนวแรงที่เข้ามากระทำ ในส่วนของบรรพชีวินวิทยา พบซากดึกดำบรรพ์ ฟูซูลินิด แบรคิโอพอด ปะการัง และสาหร่าย ที่แสดงถึงสภาพแวดล้อมการสะสมตัวแบบทะเลน้ำตื้นบริเวณแนวปะการัง
แอปพลิเคชันสำหรับการออกกำลังกายเพื่อสร้างเสริมสุขภาพและป้องกันโรคบนสมาร์ตโฟน
Authors:   , รัตนาพันธ์ณรงค์ รัฐยา
Published: February 2025

การออกกำลังกายเป็นวิธีหนึ่งที่ช่วยสร้างเสริมสุขภาพและป้องกันการเกิดโรคได้ ปัจจุบันเทคโนโลยีเข้ามาอำนวย
ความสะดวกในชีวิตประจำวันมากขึ้น โดยเฉพาะสมาร์ตโฟนและแอปพลิเคชันบนสมาร์ตโฟนที่สามารถตอบสนองความต้องการของผู้ใช้ในด้านต่างๆ เช่น ด้านการศึกษา ด้านการสื่อสาร และด้านสุขภาพ เป็นต้น นอกจากนี้ ในปัจจุบันยังมี
แอปพลิเคชันด้านสุขภาพที่เกี่ยวกับการสร้างเสริมสุขภาพและป้องกันโรคจำนวนมาก จึงมีความน่าสนใจที่จะศึกษาเพื่อ
ประเมินแอปพลิเคชันข้างต้นว่ามีความสอดคล้องกับเกณฑ์การปรับเปลี่ยนพฤติกรรมด้นสุขภาพและมีความยากง่าย
ของการใช้งานแอปพลิเคชันมากน้อยเพียงใด เพื่อเป็นข้อมูลในการเลือกใช้ของผู้สนใจ
การวิจัยนี้จัดทำขึ้นเพื่อสำรวจแอปพลิเคชันด้านสุขภาพที่เกี่ยวกับการออกกำลังกายเพื่อสร้างเสริมสุขภาพและ
ป้องกันโรคบนสมาร์ตโฟนในระบบปฏิบัติการ OS และ Android ซึ่งจากการสำรวจภายในเดือนพฤศจิกายน พ.ศ.
2558 พบแอปพลิเคชันใน 2 ระบบปฏิบัติการจำนวน 400 แอปพลิเคชัน และมี 25 แอปพลิเคชัน (iOS = 12, Android
= 13) ที่ผ่านเกณฑ์การคัดเข้าและคัดออก หลังจากนั้นได้คัดเลือกแอปพลิเคชันโดยใช้เกณฑ์ Behavior Change
Techniques (BCT) จำนวน 21 เทคนิค และนำแอปพลิคชันในแต่ละระบบปฏิบัติการที่ใช้เทคนิคตามเกณฑ์ BCT มาก
ที่สุด 3 อันดับแรก (Android: Sworkit 7 Minute, Workout และ Endomondo; iOS: 7 Minute Workout
Runkeeper และ Workout Trainer) รวมทั้งหมด 6 แอปพลิเคชันมาทดสอบ Usability Test โดยให้ผู้เข้าร่วมงานวิจัย
ทดลองใช้งานแอปพลิเคชันตามข้อปฏิบัติที่ผู้วิจัยกำหนด รวบรวมข้อมูลจากการสังเกตหลักฐาน 3 องค์ประกอบ ได้แก่
1. การแสดงออกทางใบหน้า 2. การเคลื่อนไหวของนิ้วมือบนหน้าจอสมาร์ตโฟน 3. ระยะเวลาที่ใช้ในการสั่งงาน ร่วมกับ
การประเมินความยากง่ายของการใช้งานด้วยแบบประเมิน System Usability Scale (SUS)
ผลการวิจัยพบว่าแอปพลิเคชันที่ผ่านกณฑ์การคัดเข้าและคัดออกจำนวน 25 แอปพลิเคชันใช้เทคนิคตามเกณฑ์
BCT โดยเฉลี่ย 4 เทคนิค โดยแอปพลิเคชันส่วนใหญ่ใช้เทคนิค BCT ที่เกี่ยวกับการกระตุ้นให้เกิดการปรับเปลี่ยน
พฤติกรรมด้านสุขภาพ และเมื่อนำแอปพลิเคชันที่ใช้เทคนิค BCT สูงสุดจำนวน 6 แอปพลิเคชันมาประเมินความยากง่าย
ในการใช้งาน พบว่ามีเพียงแอปพลิเคชันเดียว (Runkeeper) ที่ผ่านเกณฑ์การประเมิน SUS โดยพบว่าแอปพลิเคชันส่วนใหญ่ที่ไม่ผ่านเกณฑ์มีปัญหาในด้านขั้นตอนการทำงานที่ไม่สอดคล้องกันหลายตำแหน่ง และผู้ใช้ต้องเรียนรู้การใช้งานแอปพลิเคชันก่อนที่จะเริ่มใช้งาน นอกจากนี้ผู้วิจัยได้จัดทำและเผยแพร่คู่มือการใช้งานแอปพลิเคชัน ผ่านทางเว็บไซต์เพื่อส่งเสริมให้ประชาชนหันมาใช้เทคโนโลยีในการดูแลสุขภาพตนเองมากยิ่งขึ้น
ธรณีวิทยาโครงสร้างของหินไนส์สิกแกรนิตหุบกะพง จังหวัด เพชรบุรี
Authors:   , ถาเปียง ปรีดา
Published: February 2025

หินไนส์สิกแกรนิตหุบกะพง จังหวัดเพชรบุรี วางตัวในแนวตะวันตกเฉียงเหนือ – ตะวันออก เฉียงใต้ พาดผ่านระหว่างอำเภอท่ายางและอำเภอชะอำ จังหวัดเพชรบุรี ลักษณะทางธรณีวิทยาของ หินไนส์สิกแกรนิตหุบกะพงประกอบไปด้วยหินแกรนิตที่มีการเรียงตัวของเม็ดแร่ เนื้อปานกลางถึงเนื้อ หยาบ และมีเป็นการเรียงตัวค่อนข้างดีของผลึกแร่เฟลด์สปาร์ขนาดใหญ่ มีอายุยุคไทรแอสซิกตอน ปลาย จากการสำรวจภาคสนาม การวางตัวของโครงสร้างริ้วขนาน (foliation) และโครงสร้างย่อย ชนิดเส้น ( lineation) ได้ถูกสังเกตและเก็บเป็นข้อมูล ผลที่ได้จากข้อมูลธรณีวิทยาโครงสร้าง ระดับมัชฌิมภาค โดยการกำหนดตำแหน่งในตาข่ายมิติสเตอริโอกราฟิกชนิดพื้นที่เท่า (equal-area stereographic net) และแผนภาพกุหลาบ (rose diagram) แสดงถึงทิศทางของโครงสร้างที่วางตัว ในแนวตะวันตกเฉียงเหนือ – ตะวันออกเฉียงใต้ สอดคล้องกับโครงสร้างหลัก โดยหินในพื้นที่มี หลักฐานแสดงถึงการเปลี่ยนลักษณะแบบอ่อนนิ่ม ( ductile deformation) แสดงลักษณะการเฉือน แบบซ้ายเข้า ( sinistral shear sense) และผลที่ได้จากข้อมูลธรณีวิทยาโครงสร้างระดับจุลภาค ภายใต้แผ่นหินบาง จากตัวอย่างหินระบุตาแหน่ง ที่ได้จากการ สำรวจภาคสนาม พบผลึกแฝดมี ลักษณะตีบลง (taper twins) ของแร่แพลจิโอเคลส การเกิดมืดสว่างแตกต่างกัน ( undulose extinction) และการเปลี่ยนลักษณะบริเวณขอบของแร่ควอตซ์ (subgrain boundary) การเปลี่ยน ลักษณะแบบอ่อนนิ่มของแร่ไบโอไทต์ แสดงลักษณะเฉือนแบบซ้ายเข้า (sinistral mica fish) การเกิด ผลึกใหม่พลวัต (dynamic recrystallization) ของแร่ควอตซ์ (bulging recrystallization) เกิดที่ อุณหภูมิสูงประมาณ 300-400 องศาเซลเซียส สามารถสรุปได้ว่า ลักษณะทางธรณีวิทยา โครงสร้าง ของหินไนส์สิกแกรนิตหุบกะพง จังหวัดเพชรบุรี มีการเปลี่ยนลักษณะแบบอ่อนนิ่ม แสดงลักษณะการ เฉือนแบบซ้ายเข้า และมีความสัมพันธ์กับรอยเลื่อนเจดีย์สามองค์และเหตุการณ์ทางธรณีวิทยาในการ แปรสัณฐานมัชฌิมกาล (mesotectonic Stage) และการแปรสัณฐานนวกาล (neuvotectonic Stage) มีการแปรสภาพอยู่ในชุดแร่หินแปรแอมฟิโบไลต์ (amphibolite facies) จนถึงชุดแร่หินแปร กรีนชีสต์ (greenschist facies) ในลักษณะการแปรสภาพแบบย้อนกลับ (retrograde metamorphism)
ลำดับชั้นหินและธรณีวิทยาโครงสร้างของเขาสะแกกรัง จังหวัดอุทัยธานี
Authors:   , เตโจ ภัทราพร
Published: February 2025

เขาสะแกกรัง อำเภอเมือง จังหวัดอุทัยธานี เป็นภูเขาที่มีการวางตัวในแนวเหนือใต้ มีความสูง 150 เมตร และความยาวประมาณ 3.5 กิโลเมตร ซึ่งเป็นส่วนหนึ่งของโครงสร้างชัยนาทดูเพลค (Chainat duplex) (Smith et al., 2007) โครงสร้างนี้เกิดจากการเลื่อนตัวแบบซ้ายเข้าของรอยเลื่อนแม่ปิงในช่วงไทรแอสซิกตอนปลายถึง ช่วงโอลิโกซีน ทำให้เกิดการยกตัวของภูมิประเทศโดยรอยเลื่อนที่มีการวางตัวในแนวเหนือใต้ อย่างไรก็ตามการ เลื่อนแบบซ้ายเข้าของรอยเลื่อนแม่ปิงได้สิ้นสุดลง เมื่อมีแรงบีบอัดเกิดที่ขึ้นในแนวเหนือใต้อันเป็นผลมาจากการชน กันของแผ่นทวีปอินเดียและยูเรเชีย ส่งผลให้รอยเลื่อนแม่ปิงมีการเลื่อนตัวแบบขวาเข้าตั้งแต่ช่วงไมโอซีนจนถึง ปัจจุบัน จากการศึกษาในภาคสนาม ข้อมูลลำดับชั้นหินและธรณีวิทยาโครงสร้าง ได้ถูกนำมาศึกษาและวิเคราะห์ ร่วมกันเพื่อใช้ในการอธิบายสภาพแวดล้อมการสะสมตัวและลักษณะธรณีวิทยาโครงสร้างของแนวเขาสะแกกรัง จากข้อมูลดังกล่าวพบว่าหินโผล่ในพื้นที่ศึกษามีสภาพแวดล้อมการสะสมตัวในทะเลลึกบริเวณลาดทวีป นอกจากนี้ ยังพบว่ามีการสะสมตัวในสภาพแวดล้อมแบบตะกอนน้ำพารูปพัดใต้ทะเล และหินโผล่ในพื้นที่ศึกษามีลักษณะทาง ธรณีวิทยาโครงสร้าง ซึ่งเป็นการเปลี่ยนแปลงภายใต้สภาวะการเลื่อนแบบแตกเปราะ (brittle deformation) นอกจากนี้หินโผล่ยังมีลักษณะโครงสร้างแบบดูเพลค ซึ่งเป็นโครงสร้างที่เกิดจากรอยเลื่อนย้อนโค้งที่มีระนาบรอย เลื่อนซ้อนทับกัน โดยมีการวางตัวที่ค่อนข้างอยู่ในแนวเหนือใต้ของทั้งระนาบรอยเลื่อนและการวางตัวของแนวเขา บ่งบอกรูปแบบการเปลี่ยนลักษณะหลักที่กระทำกับพื้นที่สอดคล้องกับการเลื่อนตัวของรอยเลื่อนแม่ปิงแบบซ้าย เข้า แต่ไม่พบหลักฐานการเปลี่ยนเป็นการเลื่อนตัวแบบขวาเข้าของรอยเลื่อนแม่ปิงของหินโผล่ในพื้นที่ศึกษา
ระบบรอยแตกของหินคาร์บอเนตยุคเพอร์เมียนบริเวณภูซำผักหนาม อำเภอคอนสาร จังหวัดชัยภูมิ
Authors:   , อินทุ่ง วิรินทร์
Published: February 2025

ภูซำผักหนาม เป็นภูเขาในเขตอำเภอคอนสาร จังหวัดชัยภูมิ ประกอบด้วยหินปูนยุคเพอร์เมียน ที่เกิดจาก การสะสมตัวบนลานหินคาร์บอเนตผานกเค้า (Pha Nok Khao Platform) ในสภาพแวดล้อมแบบทะเลน้ำตื้น โดย การศึกษานี้ได้เน้นศึกษาลักษณะธรณีวิทยาโครงสร้างและจำแนกระบบรอยแตก เพื่อนำมาใช้อธิบายวิวัฒนาการ การเกิดรอยแตกของหินคาร์บอเนตในภูมิภาคนี้ เนื่องจากรอยแตกในหินคาร์บอเนตสามารถเพิ่มความเป็นหินกัก เก็บปิโตรเลียมที่ดีได้ โดยข้อมูลจากการศึกษาภาคสนามจะเป็นประโยชน์อย่างยิ่งต่องานสำรวจและผลิตปิโตรเลียม ในหินคาร์บอเนตบริเวณภาคตะวันออกเฉียงเหนือของประเทศไทย จากการสำรวจภาคสนามและการวิเคราะห์โครงสร้างธรณีวิทยาทั้งระดับกลางและระดับจุลภาค สามารถ จำแนกรอยแตกได้ทั้งหมด 2 แบบ ได้แก่ (1) รอยแตกที่เป็นระบบ และ (2) รอยแตกที่ไม่เป็นระบบ รอยแตกที่เป็น ระบบนั้น มีการวางตัวหลัก 2 แนว คือ แนวตะวันออก-ตะวันตก และแนวเหนือ-ใต้ และสามารถแบ่งตามลักษณะ ที่ปรากฏได้เป็นรอยแตกที่ตั้งฉากกับชั้นหิน รอยแตกในแนวดิ่ง และรอยแตกที่วางตัวเกือบแนวระดับ โดยรอยแตก เหล่านี้ประกอบด้วยรอยแตกแบบเปิดที่สายแร่แคลไซต์ และรอยแตกแบบปิด ซึ่งรอยแตกในแนวตะวันออก- ตะวันตกคาดว่าเกิดจากเหตุการณ์ที่มีแรงอัดในทิศทางตะวันออก-ตะวันตก ช่วงรอยต่อระหว่างยุคเพอร์เมียนและ ไทรแอสซิกส่วนรอยแตกในแนวเหนือ-ใต้คาดว่าเกิดจากแรงที่ส่งผลมาจากเหตุการณ์การชนกันของแผ่นยูเรเซีย และอินเดียในช่วงมหายุคซีโนโซอิก อย่างไรก็ตามทิศทางการวางตัวของรอยแตกทั้งหมดมีความหลากหลาย ประกอบกับโครงสร้างทางธรณีวิทยาอื่นที่พบ ได้แก่ รอยเลื่อนปกติ รอยเลื่อนย้อน และรอยเลื่อนแนวระดับ บ่ง บอกถึงความซับซ้อนของวิวัฒนาการธรณีแปรสัณฐานได้ตั้งแต่ยุคเพอร์เมียนถึงปัจจุบัน ซึ่งสามารถแสดงลำดับ วิวัฒนาการได้โดยใช้แบบจำลองการเกิดโครงสร้างทางธรณีวิทยาและระบบรอยแตกในบริเวณพื้นที่ศึกษา
ผลของส่วนประสมทางการตลาดต่อการตัดสินใจซื้อผลิตภัณฑ์ที่ไม่ใช่ยา
Authors:   , คงเกต ธัญญวา
Published: February 2025

วัตถุประสงค์: เพื่อศึกษาผลของส่วนประสมทางการตลาด (4Ps ต่อการตัดสินใจซื้อผลิตภัณฑ์ที่ไม่ใช่ยา 3 ประเภท
ได้แก่ ผลิตภัณฑ์เสริมอาหาร อาหารทางการแพทย์ และเวชสำอาง
วิธีการวิจัย: การวิจัยนี้เป็นการศึกษาเชิงพรรณนา เก็บข้อมูลเดือนธันวาคม 2558 - มกราคม 2559 โดยใช้
แบบสอบถามที่สร้างขึ้นโดยผู้วิจัยเองและให้ผู้ตอบแบบสอบถามตอบด้วยตนเอง กลุ่มตัวอย่าง คือ ลูกค้าที่ซื้อ
ผลิตภัณฑ์ที่ไม่ใช่ยาจากร้านยาและอาศัยอยู่ในกรุงเทพมหานคร อายุตั้งแต่ 18 ปีขึ้นไป และสามารถสื่อสารด้วย
ภาษาไทย จำนวน 400 ราย อัตราการตอบกลับร้อยสะ 75.25 จากผู้ที่ตอบแบบสอบถามครบจำนวน 301 ราย ใช้
สถิติเชิงพรรณนา เช่น ความถี่ ค่าเฉลี่ย และส่วนเบี่ยงเบนมาตรฐาน
ผลการวิจัย: แบ่งเป็น 4 ด้าน คือ 1 ลักษณะกลุ่มตัวอย่าง ส่วนใหญ่เป็นเพศหญิง อายุ 26-35 ปี โสด การศึกษา
ปริญญาตรี อาชีพพนักงานบริษัทเอกชน รายได้เฉลี่ย 15,00 1-35,000 บาท/เดือน 2) ร้านยาที่ใช้บริการเป็นประจำ
คือ ร้านยาลูกโซ่ ความถี่ในการใช้บริการเฉลี่ย 3.06 :3.24 ครั้ง/เดือน ความถี่ในการซื้อเฉลี่ย 2.38+3.08 ครั้ง/เดือน
และราคารวมที่ซื้อเฉลี่ย 5-1,000 บาท/ครั้ง 3) ข้อมูลการซื้อผลิตภัณฑ์ที่ไม่ใช่ยา พบว่า ซื้อผลิตภัณฑ์เสริมอาหาร
มากที่สุด รองลงมา คือ เวชสำอางและอาหารทางการแพทย์ตามลำดับ ผลิตภัณฑ์เสริมอาหารที่เลือกซื้อมากที่สุด 4
อันดับแรก ได้แก่ วิตามินชี วิตามินรวม วิตามินบีรวมและคอลลาเจน เหตุผลส่วนใหญ่ในการซื้อผลิตภัณฑ์เสริม
อาหารและเวชสำอาง คือ มีประสบการณ์การใช้มาก่อนและซื้อไปใช้เอง ส่วนอาหารทางการแพทย์ที่เลือกซื้อมาก
ที่สุด คือ อาหารสูตรครบถ้วน เนื่องจากมีประสบการณ์การใช้มาก่อนและซื้อไปให้ผู้อื่น และ 4) ส่วนประสมทาง
การตลาดที่มีต่อการตัดสินใจซื้อ คือ มากที่สุดในด้านราคาที่คุ้มค่ากับคุณภาพ รองลงมา คือ ด้านผลิตภัณฑ์
(ประโยชน์และประสิทธิผล) ด้านสถานที่จัดจำหน่าย (สะดวกในการซื้อ คือ มีสินค้าที่ต้องการวางขายในร้านยา) และ
ด้านส่งเสริมการตลาด (มีพนักงานคอยให้ข้อมูลผลิตภัณฑ์)
สรุป: การเลือกผลิตภัณฑ์ที่ไม่ใช่ยาเข้ามาจำหน่ายในร้านยาสำหรับผู้ประกอบการร้านยา ควรคำนึงถึงประโยชน์และ
ประสิทธิผลของผลิตภัณฑ์ ความสะดวกที่จะหาซื้อได้ในร้านยา และการตั้งราคาให้คุ้มค่กับคุณภาพ ทั้งนี้ อาจเพิ่ม
ยอดขายโดยการจัดให้มีพนักงานคอยให้ข้อมูล เพื่อเพิ่มความรู้ความเข้าใจ และช่วยกระตุ้นการซื้อทั้งผู้บริโภคราย
ใหม่และการเพิ่มปริมาณการซื้อของผู้บริโภคที่ตัดสินใจเลือกซื้อผลิตภัณฑ์แล้ว
องค์ประกอบทางเคมีและฤทธิ์ในการต้านมะเร็งของหอยเป๋าฮื้อสดและหอย เป๋าฮื้อแปรรูป
Authors:   , อู่สุวรรณ์ ชัชชลิต
Published: February 2025

หอยเป๋าฮื้อเป็นสัตว์ทะเลชนิดหนึ่งที่มีคุณค่าทางโภชนาการสูง ทั้งโปรตีนสูง แคลอรี่ต่ำ มีกรดไข มันจำเป็นหลายชนิดปริมาณสูง อุดมไปด้วยแร่ธาตุต่างๆที่สำคัญต่อร่างกาย นอกจากนี้ในงานวิจัยที่ผ่าน มายังพบว่าหอยเป๋าฮื้อยังมีฤทธิ์ในการต้านมะเร็ง โดยเปปไทด์ AP1 ที่สกัดได้จากหอยเป๋าฮื้อจะไปช่วย ยับยั้งการเจริญเติบโตและการเพิ่มจำนวนของเซลล์มะเร็ง ในงานวิจัยนี้ผู้วิจัยได้ทำการศึกษาการกำจัด น้ำออก (dehydration) และการคืนน้ำ (rehydration) ของหอยเป๋าฮื้อสดและหอยเป๋าฮื้อแปรรูปโดยวิธี การทำแห้งเยือกแข็งแบบสูญญากาศ (freeze dried) พบว่า หอยเป๋าฮื้อสดและหอยเป๋าฮื้อแปรรูปที่ทำ แห้งแล้วสามารถคืนน้ำได้ใกล้เคียงหอยเป๋าฮื้อสดและหอยเป๋าฮื้อแปรรูปก่อนทำแห้งโดยมี % rehydration สูงสุดถึง 99.69% ต่อมาได้ทำการหาองค์ประกอบทางเคมีของหอยเป๋าฮื้อสดและหอย เป๋าฮื้อแปรรูปโดยทำตามวิธีมาตรฐาน AOAC และหาธาตุเหล็ก สังกะสี และ ซีลิเนียมโดยใช้เทคนิค ICP-OES ทำให้ทราบได้ว่าหอยเป๋าฮื้อมีโปรตีนสูงถึงร้อยละ 19.2 ไขมันต่ำที่ร้อยละ 1.1 คาร์โบไฮเดรต ที่ร้อยละ 2.5 โดยน้ำหนัก และมีปริมาณแร่ธาตุที่สูงโดยมีปริมาณธาตุเหล็ก 2.9 มิลลิกรัม ปริมาณ สังกะสี 0.9 มิลลิกรัม ปริมาณซีลิเนียม 37.2 ไมโครกรัม จากน้ำหนัก 100 กรัม จากนั้นนำหอยเป๋าฮื้อสด และหอยเป๋าฮื้อแปรรูปไปทดสอบความเป็นพิษต่อเซลล์มะเร็งโดยวิธี MTT พบว่า ชั้นน้ำและชั้นน้ำมันจาก หอยเป๋าฮื้อตุ๋นสมุนไพรมีประสิทธิภาพในการยับยั้งการเจริญเติบโตต่อเซลล์มะเร็งกระเพราะอาหาร (KATO-III) ได้ดีกว่าเซลล์มะเร็งชนิดอื่นๆโดยมีค่าความเป็นพิษต่อเซลล์มะเร็ง (IC₅₀) เป็น 121.324 ppm และ 58.557 ppm สำหรับชั้นน้ำและชั้นน้ำมันตามลำดับ คำ
การเลือกจำเพาะเรจิโอและความว่องไวปฏิกิริยาของ 1, 3 ไดโพลาร์ไซโคลแอดดิชันศึกษาด้วยทฤษฎีฟรอนเทียร์โมเลคิวลาร์ออร์บิทัล
Authors:   , ศักดิ์สุมลรัตน์ นวรัตน์
Published: February 2025

ในช่วงศตวรรษที่ผ่านมาปฏิกิริยาฮุสส์เกนเป็นหนึ่งในปฏิกิริยาการปิดวงแหวนของ 1,3 ไดโพลาร์ที่ถูกศึกษาอย่างแพร่หลาย งานวิจัยของ Joice และคณะแสดงให้เห็นปฏิกิริยาการปิดวงแหวนของ 1,3 ไดโพลาร์สามารถสังเคราะห์ให้ได้ผลิตภัณฑ์ซึ่งมีค่าการเลือกจำเพาะ 99% การเลือกจำเพาะของการเกิดปฏิกิริยานี้สามารถอธิบายได้ด้วยทฤษฎีฟรอนเทียร์โมเลคิวลาร์ออร์บิทัล (FMO) จากสมการของ Klopman and Salem ที่อธิบายแรงกระทำปฏิกิริยาระหว่างโมเลกุลสามารถใช้ทำนายการเลือกจำเพาะและอธิบายการเกิดปฏิกิริยาของ 1,2,3 – ไตรอะโซล ที่ประกอบด้วยสารตั้งต้น แอลดีไฮด์ (1a), ไนโตร (2a) และเอไซด์ (3a) ตามรูปข้างล่าง เพื่อเปรียบเทียบผลที่ได้จากการทดลองของ Joice และคณะ จะคำนวณแอบ อินิชิโอ ระเบียบวิธีฮาร์ทรี-ฟอค์ก เบซิสเซต 6-31g(d) และ เซมิเอมพิริกัล ระเบียบวิธีออสตินโมเดล 1 ซึ่งเป็นการคำนวณขั้นพื้นฐานอย่างง่ายทางกลศาสตร์ควอนตัมเชิงโมเลกุล ซึ่งเป็นประโยชน์อย่างมากหากสามารถใช้การคำนวณของเซมิเอมพิริกัล ระเบียบวิธีออสตินโมเดล 1 ทำนายการเกิดปฏิกิริยาและการเลือกจำเพาะ ในงานวิจัยนี้จึงพิจารณาทั้งสองวิธีการคำนวณ พบว่าสัมประสิทธิ์ออร์บิทัลที่เป็นตัวแทนของระดับชั้น HOMO และ LUMO ไม่เป็นไปตามทฤษฎีฟรอนเทียร์โมเลคิวลาร์ออร์บิทัลต้องใช้พีออร์บิทัลของโมเลกุลสารมัธยันต์แอลคีนและของเอไซด์ในการเกิดปฏิกิริยา